Document ID: 32007R1039

UREDBA KOMISIJE (ES) št. 1039/2007
z dne 10. septembra 2007
o ustavitvi stalnih javnih razpisov iz poglavij II in III Uredbe (ES) št. 1898/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) in zlasti členov 10 in 15 Uredbe,
ob upoštevanju naslednjega:
(1)
V skladu z Uredbo Komisije (ES) št. 1898/2005 z dne 9. novembra 2005 o določitvi podrobnih pravil za izvajanje Uredbe Sveta (ES) št. 1255/1999, kar zadeva ukrepe za prodajo smetane, masla in zgoščenega masla na trgu Skupnosti (2), lahko intervencijske agencije preko javnega razpisa po znižani ceni prodajo določene količine masla iz intervencijskih zalog, namenjenega izdelavi peciva, sladoleda in drugih živil. Intervencijske agencije prav tako dodeljujejo pomoč za uporabo masla, zgoščenega masla in smetane, namenjenih izdelavi peciva, sladoleda in drugih živil, ter zgoščenega masla, namenjenega neposredni porabi v Skupnosti.
(2)
Glede na trenutno stanje na trgu Skupnosti ter zlasti zaradi odsotnosti presežkov in javnih zalog masla v okviru navedenih razpisnih postopkov ni izbran noben ponudnik. To stanje se predvidoma še nekaj časa ne bo spremenilo. Za poenostavitev upravljanja teh ukrepov je treba ustaviti prodajo iz točke (a) in dodeljevanje pomoči iz točke (b)(i) in (ii) člena 1 Uredbe (ES) št. 1898/2005.
(3)
Da se ne bi posegalo v potek javnih razpisov, je treba določiti, da se ta uredba uporablja od začetka obdobja za oddajo ponudb za posamezni javni razpis.
(4)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke -
SPREJELA NASLEDNJO UREDBO:
Člen 1
Javni razpisi iz oddelka 5 poglavja II in oddelka 2 poglavja III Uredbe (ES) št. 1898/2005 se ustavijo.
Obvestilo o ustavitvi stalnih javnih razpisov se objavi v Uradnem listu Evropske unije.
Člen 2
Ta uredba začne veljati na dan objave v Uradnem listu Evropske unije.
Uporablja se od 12. septembra 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. septembra 2007

Labels: 3
17